钦定古今图书集成/明伦汇编/闺媛典/第148卷 > 王正峨妻何氏〈郭氏董氏附〉
## 钦定古今图书集成/明伦汇编/闺媛典/第148卷 > 王正峨妻何氏〈郭氏董氏附〉

按《蓬溪县志》：何氏，邑人王正峨妻。于正德十三年归
王，年二十不育，又蓄妾郭氏、董氏。已而郭妊四月，夫
病亟，强起，以郭嘱何曰：“‘腹中孤赖汝矣’。遂殁。何不敢
即死，遂守焉。又六月，郭生子庭。何以董少而无子，恐
不克终，喻令改适。董泣曰：‘婢即死，不可他适，幸无廑
母心’。”三人遂共处一室，同心抚孤，家无三尺童子，仅
一老妪，给薪水，即宗党至戚不入其户。及庭稍长，择
良师傅之，躬汫𦈞以课读，庭遂得补邑弟子员。时家
益贫，旦夕𫗴粥不给，何与二妾操井臼，督耕桑益力，
庭愈感愤读书，遂成进士。未释褐，因母病归。郭、董相
继死。服阕，何遣对策，庭遂上表陈情，乞归终养。